
Министерство на околната среда и водите

Регионална инспекция по околната среда и водите - Монтана

доклад

за извършена комплексна проверка на площадка за ОЧЦМ, неопасни отпадъци и ИУЕЕО в гр. Монтана, ул. „Индустриална” № 47 - с оператор „Триумф” ЕООД, гр. Враца в изпълнение на Заповед № РД-145/20.05.2016 г.


Извършената комплексна проверка на 27.05.2016 г. е с цел установяване съответствието на осъществяваната от дружеството дейност на площадката с нормативните изисквания по опазване на околната среда.
Дружеството притежава, издадено от РИОСВ – Монтана, безсрочно разрешително за извършване на дейности по третиране (сортиране, балиране, уплътняване и рязане) на ОЧЦМ, неопасни отпадъци и ИУЕЕО, в което площадката в гр. Монтана е включена под №1 и безсрочен регистрационен документ, издаден от РИОСВ - Враца (седалище на фирмата гр. Враца) за дейности по събиране и транспортиране на отпадъци. Наличните на площадката отпадъци се съхраняват разделно по видове на обособени и обозначени места - открита бетонирана площадка, под навес и в склад с ограничен достъп в метални контейнери и палети.  При приемане и предаване на отпадъци се попълват изискващите се документи.   Приемането на метални отпадъци от юридически лица става въз основа на сключен писмен договор и попълнен сертификат за произход (утвърден образец). Отпадъците са предавани на фирми, притежаващи разрешения по чл. 35 от Закона за управление на отпадъците за дейности с отпадъци въз основа на сключени писмени договори, представени по време на проверката. Води се необходимата отчетност на количествата приети и предадени отпадъци в заверени от РИОСВ – Монтана отчетни книги за отпадъци. Годишните отчети за отпадъците за 2015 г. са изпратени в срок в ИАОС. Проверените условия поставени в разрешителното се изпълняват.

За намаляване на размерите на метални отпадъци се използва сгъстен кислород за рязане. Наличните бутилки с кислород се съхраняват под навес върху метално пале. Представен е ИЛБ, отговарящ на изискванията на приложение II на Регламент (ЕС) 453/2010 г.
 При проверката не са констатирани несъответствия с нормативните изисквания по околна среда и в тази връзка не са давани предписания.

